Waar? | Health24
Posted by: Annemarie | 2011/10/13
Waar kan ek my kake aanmekaar gaan vasbind?
As jy 'my Annemarie' is, dan gaan jy nie nou so iets aanvang nie. Om jou kake aanmekaar te laat vasbind, is 'n uiters onaangename proses en dit word deesdae nie meer aanbeveel nie omdat sommige mense ten spyte van hul immobiele kake steeds nie gewig verloor nie, aangesien hulle kan aanhou om hoë-energie vloeistowwe in te neem met 'n strooitjie! Dink aan volroom melkskommels met stroop! Daar is ook bevind dat sulke pasiënte dikwels al die gewig wat hulle met so baie pyn en lyding verloor het, weer optel sodra hulle kake oopgestel word. Ek reken dat jy vandag net weer mismoedig voel. Gaan stap vir 30 minute en kyk hoe mooi lyk die lente, dan voel jy sommer weer gemotiveerd.